Zagrebačka policija objavila je videosnimku i fotografije muškarca kojeg traže zbog kaznenog djela protiv spolne slobode pa mole građane da im se jave ako imaju neka saznanja.

Policijska uprava zagrebačka traži osobu s fotografija, za koju se pretpostavlja da raspolaže saznanjima o navedenom kaznenom djelu.

Radi se o muškarcu starom oko 30 godina, visokom oko 170 centimetara, dubokog glasa, tamne kraće kose, a bio je odjeven u tamnu jaknu s kapuljačom, traperice i cipele.

Mole građane da im se jave ako imaju saznanja o osobi s fotografija. Građani se mogu javiti u najbližu policijsku postaju ili pozivom na broj 192, kao i e-mailom na zagrebacka@policija.hr .

Sve informacije građani mogu dojaviti anonimno.